دافغانی سرې میاشتې ټولنې لخوا نن بامیانو ولایت کې له ۴۸ اړمنو پېژندل شویو سوالګرو سره پنځه پنځه زره افغانۍ نغدی مرسته ترسره شوه! نن دوشنبه د روان ۱۴۴۵ سپوږمیزکال د رمضان المبارک میاشتې په ۸ مه چې د ۱۴۰۲ لمریزکال د کب میاشتې له ۲۸ مې نېټې سره سمون لری.دافغانی سرې میاشتې ټولنې لخوا بامیانو ولایت کې له ۴۸ تنو اړمنو پېژندل شویو سوالګرو سره پنځه پنځه زره افغانۍ نغدی مرسته ترسره شوه. یاد سوالګر چې څه موده وړاندې د امیر المٶمنین شیخ الحدیث هبت الله اخندزاده حفظه الله دحکم په اساس او دبعضو دخیل ریاستونو په همکاری راټول کړل شول چې نن دافغانی سرې میاشتې ټولنې له لورې هر سوالګر ته پنځه زره افغانۍ ورکړل شوې. د یادې نغدی مرستې د وېش پر مهال دبامیانو ولایت د افغانی سرې میاشتې نماینده ګۍ ریاست رئیس مولوی حیات خان صافی صاحب نوموړو مستحقو پېژندل شویو سوالګرو ته په دې ټینګار وکړ چې په راتلونکی کې د سوال کولو څخه ډډه وکړئ او خپل کړی تعهد ته ژمن پاتی شی.او نوموړی همدا راز زیاته کړه چې یاده مرسته به په دوام دار شکل دافغانی سرې میاشتې ټولنې له لورې ستاسو سره هر میاشت ترسره کیږې. دبامیانو ولایت دافغانی سرې میاشتې نماینده ګۍ ریاست دنشراتو مدیریت